(следователно правата на глас не са равни на акционерния капитал).
 II.2 Z 02.00 — Структура на задълженията (LIAB)
 II.2.1 Общи бележки
 11.
 С настоящия образец се събира подробна информация за структурата на задълженията на субекта или групата. Задълженията се подразделят на задължения, изключени от поделянето на загуби, и такива, които не са изключени от поделянето на загуби. Предоставя се по-нататъшна разбивка по категории задължения, категории контрагенти и падеж.
 12.
 Когато в настоящия образец е представена разбивка по падежи, остатъчният срок до падежа е времето до договорения падеж. Чрез дерогация от това:
 а)
 когато инструмент на пасивите включва опция за обратно изкупуване от държателя, която може да бъде упражнена преди първоначално обявения му падеж, падежът на инструмента е възможно най-ранната дата, на която държателят може да упражни опцията за обратно изкупуване и да поиска обратно изкупуване или изплащане на инструмента;
 б)
 когато инструмент на пасивите включва стимул за емитента да изкупи обратно или да изплати инструмента преди първоначално обявения му падеж, падежът на инструмента е възможно най-ранната дата, на която емитентът може да упражни тази опция и да поиска обратно изкупуване или изплащане на инструмента;
 в)
 когато инструментът включва такава кол опция за емитента с неуточнена дата на упражняване или когато упражняването на опцията се задейства от определени събития се докладва консервативно изчислената вероятна дата на упражняване; за тази цел не се взимат предвид кол опциите с нормативни или данъчни съображения.
 При междинни плащания по главницата, главницата се разделя и разпределя в съответните падежни групи. Когато е приложимо, падежът се разглежда отделно за главницата и за начислената лихва.
 13.
 По подразбиране попълнените в настоящия образец стойности представляват непогасени стойности. Непогасената стойност на иск или инструмент е неговата главница плюс начислената лихва. Дължимата непогасена стойност е стойността на иска, който кредиторът може да заведе при производство по несъстоятелност.
 14.
 Чрез дерогация от предходния абзац балансовите пасиви, произтичащи от деривати (посочени в ред 0330), се докладват като балансови стойности. Балансовата стойност е балансовата стойност, определена за целите на FINREP, съгласно МСФО или НОСП, в зависимост от случая. В останалите случаи се използват стойностите от схемите за отчитане съгласно НОСП.
 II.2.2 Указания за определени позиции
 Колони
 Указания
 0010
 Домакинства
 FINREP, приложение V, част 1, параграф 42, буква е)
 Отделни физически лица или групи от физически лица, като потребители и производители на стоки и нефинансови услуги изключително за тяхно собствено потребление и като производители на пазарни стоки и нефинансови и финансови услуги, стига дейностите им да не са тези на квазикорпорациите. Включват се организациите с нестопанска цел, които обслужват домакинствата и се занимават предимно с производството на непазарни стоки и услуги, предназначени за определени групи от домакинства.
 0020
 Нефинансови предприятия (МСП)
 Член 2, параграф 1 от дял I от приложението към Препоръка на Комисията от 6 май 2003 г. (8); FINREP, приложение V, част 1, параграф 5, буква и)
 Предприятия с под 250 служители и с годишен оборот, който не надвишава 50 млн. евро, и/или с годишен счетоводен баланс, който не надвишава 43 млн. евро.
 0030
 Нефинансови предприятия (различни от МСП)
 FINREP, приложение V, част